《五月八日敝宅修会得春字》
明代·湛若水

盛夏郁郁苦炎氛，诸公一来满座春。翠筱炊烟浮杂俎，腐儒粗座荐香蘋。

酒行未几起者半，会合况岂由乎人。欲托长歌歌不足，金兰为我尽殷勤。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。